VENDIM
Nr. 428, datë 23.7.2025

[bookmark: _Hlk202798872]PËR TRANSFERIMIN TE KORPORATA E INVESTIMEVE SHQIPTARE TË PRONAVE SHTETËRORE PËR REALIZIMIN E PROJEKTIT TË INVESTIMIT “RIJETËZIMI I KOMPLEKSIT SPORTIV ‘FLAMURTARI’, VLORË, STADIUMIT, PALLATIT TË SPORTIT DHE ZONËS URBANE PËRRETH”

Në mbështetje të nenit 100 të Kushtetutës, të pikës 1, të nenit 7, të ligjit nr. 71/2019, “Për Korporatën e Investimeve Shqiptare”, dhe në vijim të shkronjës “b”, të pikës 1, të kreut II, të vendimit nr. 137, datë 6.3.2024, të Këshillit të Ministrave, “Për përcaktimin e kritereve dhe të procedurës për dhënien e pronës shtetërore me qira, enfiteozë, leasing, shitje, përdorim si kolateral dhe të përdorimit në forma të tjera nga ana e Korporatës së Investimeve Shqiptare”, të ndryshuar, me propozimin e ministrit të Ekonomisë, Kulturës dhe Inovacionit, Këshilli i Ministrave

VENDOSI:

[bookmark: _Hlk202799041]1. Transferimin në pronësi të shoqërisë aksionare “Korporata e Investimeve Shqiptare”, me NIPT: M01917011D të pronave shtetërore, sipas shtojcës nr. 1, që i bashkëlidhet këtij vendimi, për realizimin e projektit të investimit “Rijetëzimi i kompleksit sportiv ‘Flamurtari’, Vlorë, stadiumit, pallatit të sportit dhe zonës urbane përreth”.
[bookmark: _Hlk175738940][bookmark: _Hlk204001603][bookmark: _Hlk175738514][bookmark: _Hlk204015894]2. Autorizimin e shoqërisë aksionare “Korporata e Investimeve Shqiptare”, vetë apo nëpërmjet entitetit të krijuar prej saj, për të vepruar si zhvillues i pronave, të përcaktuara në shtojcat nr. 1 dhe nr. 2, sipas këtij vendimi, dhe autorizimit të dhënë nga Këshilli Bashkiak Vlorë, nëpërmjet vendimit nr. 78, datë 28.9.2023, të ndryshuar me vendimin nr. 67, datë 21.7.2025, në funksion të realizimit të projektit të investimit, të përcaktuar në pikën 1, të këtij vendimi, i cili ka si qëllim, ndër të tjera, përmbushjen e interesit publik.
3. Autorizohen Korporata e Investimeve Shqiptare dhe institucionet publike përfituese, të përcaktuara në shtojcën nr. 3, që i bashkëlidhet këtij vendimi, që, brenda 30 (tridhjetë) ditëve nga hyrja në fuqi e këtij vendimi, të lidhin marrëveshje bashkëpunimi për përcaktimin e standardit, metodologjisë, termave dhe kushteve të bashkëpunimit për përmbushjen e interesit publik dhe përmbushjen e interesit të Korporatës, si dhe të entiteteve në pronësi të të cilit/ave regjistrohet prona e re shtetërore.
[bookmark: _Hlk175737198][bookmark: _Hlk177057874]4. Autorizohet Korporata e Investimeve Shqiptare për hapjen e procedurës konkurruese për përzgjedhjen e partnerit privat, sipas rregullave të përcaktuara në vendimin nr. 137, datë 6.3.2024, të Këshillit të Ministrave, “Për përcaktimin e kritereve dhe të procedurës për dhënien e pronës shtetërore me qira, enfiteozë, leasing, shitje, përdorim si kolateral dhe të përdorimit në forma të tjera nga ana e Korporatës së Investimeve Shqiptare”, të ndryshuar, për zhvillimin e pronës nëpërmjet instrumentit të sipërmarrjes. 
[bookmark: _Hlk204001670]5. Autorizohet Korporata e Investimeve Shqiptare për negociimin me subjekte private, me qëllim lidhjen e kontratës përkatëse për zhvillimin e pronave të transferuara në pronësi apo për të cilat ka autorizim zhvillimi, në funksion të realizimit të projektit të investimit.
6. Autorizohet Korporata e Investimeve Shqiptare, vetë apo nëpërmjet subjekteve të krijuara prej saj, të kryejë veprimet me Agjencinë Shtetërore të Kadastrës, institucionet publike kompetente për planifikimin e zhvillimin e territorit apo me institucione të tjera, në kuadër të realizimit të projektit të investimit, si dhe të sigurojë regjistrimin, në emër të Republikës së Shqipërisë/Bashkisë Vlorë/Korporatës, sipas parashikimeve të marrëveshjes së bashkëpunimit, të pronës së re shtetërore, që do të krijohet në kuadër të projektit të investimit.
7. Në funksion të zhvillimit të pronave të përcaktuara në këtë vendim, në përputhje me parashikimet ligjore përkatëse për planifikimin dhe zhvillimin e territorit, autorizohet Korporata e Investimeve Shqiptare për të proceduar me prishjen e objekteve, pjesë e pronave të përcaktuara në shtojcat nr. 1 dhe nr. 2, që i bashkëlidhen këtij vendimi.
8. Vendimi nr. 734, datë 13.12.2023, i Këshillit të Ministrave, “Për ngarkimin e Fondit Shqiptar të Zhvillimit, si autoritet kontraktor, për realizimin e projektit të zonës multifunksionale përreth kompleksit të stadiumit ‘Flamurtari’ në Vlorë, përfshirë stadiumin”, shfuqizohet. 
9. Ngarkohen Bashkia Vlorë, Federata Shqiptare e Futbollit, Ministria e Arsimit dhe Sportit, Komiteti Olimpik Kombëtar Shqiptar, Agjencia Shtetërore e Kadastrës dhe Korporata e Investimeve Shqiptare për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Belinda Balluku

SHTOJCA NR. 1
PRONAT QË TRANSFEROHEN NË PRONËSI TË KORPORATËS

	[bookmark: _Hlk204000608]Nr.
	Zona kadastrale
	Nr. i
pasurisë
	Sip. e pasurisë
(m2)
	Nga sip.
	Institucioni me pronësi/përgjegjësi administrimi

	
	
	
	
	Truall
(m2)
	Ndërtesë
(m2)
	

	1
	8602
	12/17
	5292
	5292
	-
	Shtet

	2
	8602
	12/31
	1456
	-
	-
	Shtet

	3
	8602
	12/38
	1363
	1363
	-
	Shtet

	4
	8602
	12/39
	3107
	3107
	-
	Shtet

	5
	8602
	12/45
	12
	12
	-
	Shtet

	6
	8602
	12/55
	2669
	2669
	-
	Shtet

	7
	8602
	12/286/2
	649
	649
	-
	Shtet

	8
	8602
	12/323
	309
	309
	-
	Shtet

	9
	8602
	12/324
	928
	928
	-
	Shtet

	10
	8602
	12/325
	1881
	1881
	1881
	Shtet

	11
	8602
	12/364
	5472
	5472
	-
	Shtet

	12
	8602
	12/424
	145
	145
	-
	Shtet

	13
	8602
	12/516
	280
	280
	-
	Shtet

	14
	8602
	12/518
	742
	742
	-
	Shtet

	15
	8602
	12/550
	697.4
	697.4
	-
	Shtet

	16
	8602
	12/587
	170
	170
	-
	Shtet




[bookmark: _GoBack]SHTOJCA NR. 2
PRONAT ME FUNKSION PUBLIK PËR TË CILAT KORPORATA VEPRON SI ZHVILLUES

	[bookmark: _Hlk204001976]Nr.
	Zona kadastrale
	Nr. i
pasurisë
	Sip. e pasurisë
(m2)
	Nga sip.
	Institucioni me pronësi/përgjegjësi administrimi

	
	
	
	
	Truall
(m2)
	Ndërtesë
(m2)
	

	1
	8602
	12/26
	19486
	19486
	-
	Bashkia Vlorë

	2
	8602
	12/34
	10721
	10721
	-
	Bashkia Vlorë

	3
	8602
	12/37
	3485
	3485
	-
	Bashkia Vlorë




SHTOJCA NR. 3
[bookmark: _Hlk204016639]INSTITUCIONET PUBLIKE, TË CILAT LIDHIN MARRËVESHJEN E BASHKËPUNIMIT ME KORPORATËN E INVESTIMEVE SHQIPTARE

[bookmark: _Hlk201589705][bookmark: _Hlk198723123]Bashkia Vlorë, Federata Shqiptare e Futbollit, Ministria e Arsimit dhe Sportit dhe Komiteti Olimpik Kombëtar Shqiptar



